Spektaklis "Pakalnučių metai"
2017-04-29 18:00 (Europe/Moscow) | Šiaulių kultūros centras
Balandžio 29 d., šeštadienį, 18 val. Šiaulių kultūros centre (Aušros al. 31) bus pristatomas Jurgos Ivanauskaitės (1961–2007) novelėmis paremtas „Knygos teatro“ spektaklis „Pakalnučių metai“. „Knygos teatro“ kūrybinė grupė atsigręžia į lietuvių literatūros autorius ir taip populiarina ne tik skaitovinio teatro žanrą, bet ir patį skaitymą.
Pristatomas spektaklis bus patrauklus ir sudomins ne tik J. Ivanauskaitės kūrybos gerbėjus ar teatro mėgėjus, bet ir atokvėpio kultūroje ieškančius jaunus žiūrovus.
Renginio draugai – Šiaulių kultūros centras. Bilieto kaina 8 Eur, studentams ir moksleiviams – 5 Eur, stovimos vietos – 6 Eur.
J. Ivanauskaitė – išskirtinė asmenybė. Ji Lietuvos nacionalinės meno ir kultūros premijos laureatė, lietuvių dramaturgė, prozininkė, eseistė ir poetė. Rašytoja analizavo tuo metu draustinas, tačiau jau daugelio žmonių galvose kirbančias idėjas. Kūriniuose kėlė mistikos, meilės ir mirties temas – daugeliui pernelyg atviras ir šokiruojančias. J. Ivanauskaitės tekstai buvo novatoriški, pralenkę savo laikmetį, o novelių rinkinys „Pakalnučių metai“ tapo pirmuoju bandymu atverti duris į taip išsvajotą laisvę ir pirmuoju lietuvišku Vakarų pasaulio atspindžiu.
„Knygos teatro“ spektaklis „Pakalnučių metai“, pastatytas pagal J. Ivanauskaitės noveles „Koncertas Nr. 1“, „Labai nemalonus atsitikimas“ ir „Pasiaiškinimas“ iš debiutinio rašytojos novelių rinkinio „Pakalnučių metai“ (1985). Spektaklyje stengiamasi perteikti knygoje jaučiamas emocijas, mintis, idėjas, potyrius ir spalvas. Vidinės veikėjų dramos atskleidžiamos per melodiją, aromatą, spalvą ir lytėjimą. Kiekviena detalė, kaip ir rašytojos J. Ivanauskaitės kūryboje, čia tampa ypatingai svarbi. Spektaklio vaizdai nuolat persipina ir slenka per veikėjų tekstą, žaisdami bei kurdami neįprastas, vaizduotę žadinančias istorijas.
Atsinaujinantis Šiaulių kultūros centras nuolat kviečia laisvalaikį leisti prasmingai ir įdomiai. „Kultūros centro lankytojams stengiamės pasiūlyti įvairių kultūrinių renginių: koncertų, varžytuvių, švenčių, žinoma, spektaklių. Draugaudami ir bendradarbiaudami su įvairiais teatrais, pasirinkimą nuolat plečiame“, – į būsimą spektaklį kviečia Šiaulių kultūros centro direktorė Deimantė Bačiulė.
Spektaklio „Pakalnučių metai“ aktoriai – Redita Dominaitytė („Knygos teatro“ vadovė), Aura Garmutė, Dalius Skamarakas ir Vaidotas Žitkus.

Mados ir grožio mugė "DESIGN FOR LIFE"
2017-04-30 11:00 - 18:00 (Europe/Moscow) | Šiaulių arena
Pabodo kasdienė apranga, rutina ir seni įpročiai?
Ateik ir pasimatuok madą ant savo kūno!
Jau antrus metus iš eilės vyksiantis renginys DESIGN FOR LIFE suteiks puikią galimybę pamatyti virš 100 grožio meistrų, pristatančių savo ne eilinius darbus.
Ką čia rasite?
♥ Smagią muziką ir atmosferą
♥ Dizainerius, galinčius asmeniškai patarti ir parinkti tai, kas labiausiai tinka būtent tau
♥ Naujutėles pavasario/vasaros kolekcijas
♥ Dailiausius moteriškus drabužius, aksesuarus ir papuošalus
♥ Stilingą aprangą stilingiems vyrams
♥ Kokybę, kurios nerasite prekybos centruose
♥ Natūralių medžiagų madingus drabužėlius vaikams
♥ Jaukias, bet nepaprastas interjero detales
♥ Grožio priemones, dar visiškai naujas Lietuvoje
ĮĖJIMAS NEMOKAMAS

Spektaklis vaikams "MIKĖ"
2017-04-30 12:00 (Europe/Helsinki) | Valstybinis Šiaulių dramos teatras, Tilžės g. 155, Šiauliai, 76297, Lietuva
Pagal A. A. Milne knygą „Pūkuotuko pasaulis“
Spektaklis vaikams
Inscenizacijos autorius ir režisierius – Algimantas Pociūnas
Scenografija – Roma Gilė
Muzikinis apipavidalinimas – Paulius Trijonis
Iš anglų kalbos vertė Virgilijus Čepaitis
VAIDINA:
Mikė – Aurimas Pintulis
Triušis – Dalius Jančiauskas
Knysliukas – Lina Bocytė
Pelėda – Vilija Paleckaitė
Asiliukas – Danguolė Petraitytė
Tigriukas – Aidas Matutis
Ne viena karta užaugo klausydamasi žavingų pasakojimų apie Mikę Pūkuotuką. Jau daugiau kaip aštuoniasdešimt metų Aleno Aleksandro Milno sukurtas personažas Mikė džiugina viso pasaulio vaikus ir suaugusiuosius. Šį kartą smagiausios Mikės Pūkuotuko ir jo draugų istorijos Paslaptingoje Girioje atgijo nuotaikingame Šiaulių dramos teatro spektaklyje, kurį režisavo Algimantas Pociūnas.
Neprilygstamasis Mikė ir jo ištikimieji draugai – Paršelis, Triušis, Tigras, Asiliukas Nulėpausis ir išmintingoji Pelėda – leidžiasi į daugeliui gerai žinomus, bet niekada neatsibostančius nuotykius. Spektaklyje skamba daug juoko, muzikos ir linksmų Mikės eiliuotų dainelių.
Spektaklis „Mikė“ – puiki galimybė susitikti su mylimais personažais, apsilankyti Šimtamylėje Girioje, pasisvečiuoti pas Paršelį, „pafilosofuoti“ drauge su Mike, linksmintis kartu su Tigru, klausytis Pelėdos pasakojimų ar rasti uodegą nelaimingajam Asiliukui.
A. A. Milno knygos išverstos daugiau kaip į trisdešimt pasaulio kalbų. Jam pavyko sukurti tipažus, tinkamus visiems laikams ir kraštams. Aišku, iš visų personažų mieliausias yra Mikė Pūkuotukas ir pirmiausia jo optimistiškas požiūris į gyvenimą. Tikra tiesa, kad A. A. Milno personažai primena mūsų draugus ir pažįstamus. Kas gi nepažįsta linksmuolio, niekada rankų nenuleidžiančio Pūkuotuko ar jo priešingybės Nulėpausio, visada niūriai ir pesimistiškai žvelgiančio į pasaulį ir laukiančio, kokia nauja nelaimė jį ištiks…
Pirmoji knygutė vaikams „Mikė Pūkuotukas“ išleista Londone 1926 m. spalio 14 d. Ją iliustravęs dailininkas Ernestas Hovardas Šepardas išgarsėjo ne mažiau nei pats knygos autorius. Šmaikščios iliustracijos tapo neatskiriama Mikės Pūkuotuko istorijų dalimi. Po kelių metų 1928-aisiais pasirodė populiariosios knygutės tęsinys. Lietuvoje „Mikė Pūkuotukas“ pirmą kartą išleistas 1958 m. Taigi, jau 55 metus Lietuvos vaikai pažįsta Mikę, kurio neblėstantis žavesys ir nesenstanti išmintis iki šiol tebėra įkvėpimo ir džiaugsmo šaltinis daugeliui iš mūsų.
Premjera – 2013 m. kovo mėn. 10 d.
Spektaklio trukmė – 1 val.

Spektaklis "Gražuolės"
2017-04-30 18:00 (Europe/Moscow) | Šiaulių dramos teatras
Pagal Vladimiro Zabalujevo ir Aleksejaus Zenzinovo to paties pavadinimo pjesę
Dviejų dalių gyvenimo būdo groteskas
Režisierė – Agnė Dilytė
Dailininkas-scenografas – Artūras Šimonis
Kompozitorius – Antanas Jasenka
Video menininkas – Donatas Ravaitis
Pjesę iš rusų kalbos vertė Agnė Dilytė
VAIDINA:
Gražuolė „atamanė“ – Eglė Stanišauskaitė
Gražuolė „širdžių dama“ – Silva Povilaitytė
Gražuolė „princesė“ – Monika Šaltytė
Gražuolė „mažylė“ – Vilija Paleckaitė
Gražuolė „svajotoja“ – Agnė Kiškytė
Autorius, laidos vedėjas – Dalius Jančiauskas
Asistentas – Aurimas Žvinys, Anicetas Gendvilas

Pjesės siužetas – interviu televizijos laidoje, kurios autorius penkių skirtingų moterų, gražuolių, klausia: „Kaip jūs manote, kas yra grožis?… Tai – dovana, prakeikimas, prekė ar tiesiog kažkoks pigus niekutis?“
Režisierė Agnė Dilytė apie „Gražuoles“
Kas? – Gyvenimo būdo groteskas.
Apie ką? – Apie grožį, jo trapumą ir jėgą. Moters grožį, mirties grožį, pykčio grožį, erotikos grožį, jausmų grožį.
Kodėl apie tai? – Nes mes apie tai pagalvojame daugybę kartų savo gyvenime.
Ir vis tiek, kodėl apie tai? – Nes daugybė moterų trokšta būti gražiomis, o kurios tai neigia – meluoja.
Ar tai problema? – Kartais begalinis moters grožis virsta jos drama. Kartais jis neatneša visiškai nieko – praskrenda kaip drugelis ir pranyksta nebūty. Kartais jis tampa preke arba perlu, neatsargiai numestu kiaulėms.
Kas čia bus? – Daug klausimų, mažai atsakymų.
Ko nebus? – Vientisos istorijos, tradiciškai persipinančių siužeto vingių, klasikinės struktūros.
Kas čia veiks? – Mažytė, Princesė, Atamanė, Širdžių Dama, Svajotoja.
Kodėl groteskas? – O ką jūs manote apie personažus, pernelyg dažnai spindinčius TV ekranuose?
Kas kviečiamas? – Žiūrovas, atviras eksperimentams ir teatrinėms avantiūroms. Pageidautina, neturintis išankstinės nuostatos apie tai, koks turi būti teatras.

Spektaklio trukmė – 2 val. 20 min.

KONCERTAS SKIRTAS MOTINOS DIENAI
2017-05-07 12:00 (Europe/Moscow) | Šiaulių dramos teatras
JŪRATĖ BUDRIŪNAITĖ
VADIMAS KAMRAZERIS
muzikos studija NIEKO TOKIO
STEBUKLINGOS DURYS
Nauja, linksma ir pašėlusi programa

Dalyvauja:
Šiaulių Centro pradinės m-klos atlikėjai
Radviliškio Jaunimo m-klos atlikėjai

Koncertas „Cafe de Paris“
2017-05-07 17:00 (Europe/Moscow) | Koncertų salė „Saulė”
Palepinkite savo mamą išskirtiniu dėmesiu – Motinos dienos proga dovanokite muzikinę kelionę į romantiškąjį Paryžių! Neskubėkite rezervuoti lėktuvo bilietų, nes tuo jau pasirūpinta.
Gegužės 7 d. Šiaulių koncertų salė „Saulė“ virs jaukia „Cafe de Paris“. Tad net neįlipdami į lėktuvą, atsidursite kitame pasaulyje, sukurtame iš gražiausių prancūziškų melodijų. Jas atliks gitaristas, kompozitorius, vokalistas Chrisas Ruebensas kartu su savo ansambliu.
Belgijoje gimęs ir augęs C. Ruebensas skambinti gitara pradėjo būdamas devynerių. Besigilindamas į šio instrumento paslaptis, atlikėjas dar išmoko groti fliugelhornu ir baritonhornu, kuriais muzikavo pučiamųjų orkestre. Jau tuomet C. Ruebensas domėjosi ne tik klasika, bet ir įvairiais kitais muzikos stiliais, jų sinteze, kas ryškiai atsispindi dabartinėje jo koncertinėje ir kūrybinėje veikloje.
Lietuvoje talentingas muzikantas atsidūrė 2008 metais, kai buvo pakviestas tapti Baltijos gitarų kvarteto nariu. Šalia daugybės koncertų, jis randa laiko pedagoginei veiklai – savo meistriškumu ir patirtimi dalijasi su jaunaisiais gitaristais.
2012 metais, ieškodamas naujo skambesio savo kūrybai, įkūrė „Chris Ruebens Ensemble“. Šiuo metu jame, be paties gitaristo, groja multiinstrumentalistas Saulius Petreikis, akordeonistas Nerijus Bakula, būgnininkas Andrius Kairys. Ansamblis atlieka plataus muzikinio spektro kompozicijas, siekia atskleisti įvairias muzikos spalvas, nuotaikas, tuo pelnydamas publikos simpatijas.
Atlikėjas inicijavo albumo „The Yellow Duck“ leidybą. Jis išrinktas geriausiu iš penkių Nepriklausomuose muzikos apdovanojimuose („The Independent Music Awards“, IMA) nominuotų instrumentinės muzikos albumų.
Programoje „Cafe de Paris“ taip pat neegzistuoja muzikiniai rėmai. Joje netrūksta subtilios elegancijos, žaismingos romantikos, spontaniškų proveržių. Jei norite išgirsti, kaip tai skamba, gegužės 7 d. paskirkite muzikinei kelionei į Paryžių. Jos pradžia 17 val. Koncertų salėje „Saulė”.

PREMJERA spektaklis "Kasykla"
2017-05-12 18:00 (Europe/Moscow) | Šiaulių dramos teatras
Michal Walczak
Režisierius – Artūras Areima
Scenografas – Artūras Areima
Kostiumų dailininkė – Monika Gurskytė
Kompozitorius, video menininkas – Dominykas Morkūnas
Šviesų dailininkas – Julius Kuršys
Iš lenkų kalbos vertė – Andrius Jevsejevas

VAIDINA:
Nepažįstamasis/Adzikas – Valerijus Kazlauskas
Moteris (jo motina) – Jūratė Budriūnaitė
Vladekas (tėvas) – Mindaugas Jurevičius
Valekas (senelis) – Juozas Bindokas
Julija (pana) – Giedrė Žaliauskaitė
Direktorius (Julijos tėvas) – Aurimas Pintulis
Ministrantas (kunigas) – Aidas Matutis
Ramunė – Inga Jarkova
Žaliasis – Anicetas Gendvilas
Šunelis-Waršuva – Vilija Paleckaitė
Karalienė – Paulius Ignatavičius
Karalius – Aurimas Žvinys

Spektaklį „Kasykla“ pagal žinomo jaunosios kartos lenkų dramaturgo Michal Walczak pjesę stato drąsiais režisūriniais sprendimais garsėjantis režisierius Artūras Areima. Tai pirmasis iš Šiaulių kilusio režisieriaus darbas Šiauliuose. Simboliška, kad ir spektaklio tema glaudžiai siesis su mūsų miesto realijomis.
„Kasykla“ pasakoja keistą istorija apie „liūdną miestą, kuriame niekada nevykdavo nieko įdomaus, ypač tada, kai uždarė kasyklą“. Miesto gyventojams netekus pagrindinio pragyvenimo šaltinio, atsiskleidžia neišsipildžiusios svajonės ir troškimai, jų neapleidžia skausmas dėl prarasto pragyvenimo šaltinio. Ši situacija leidžia pažvelgti į savo gyvenimą tarsi iš šalies, atskleidžia miesto gyventojų beviltišką įstrigimą kasdienybės rutinoje.
Režisieriui A. Areimai svarbu ne kiekvieno personažo vertė ar jo pozityvinės savybės, bet santykis su kitais sistemos nariais ir pačiu miestu bei tai, kaip kiekvienas iš mūsų ir pats miestas daro įtaką bendruomeniškumui. Pasak režisieriaus, darbo praradimas nėra gyvenimo praradimas. Į šią problemą jis siūlo žiūrėti ironiškai ir su humoru, neprarandant gyvenimo džiaugsmo ir vilties.
Režisierius yra įsitikinęs, kad spektaklis „Kasykla“ galėtų paskatinti Šiaulių miesto gyventojus pasidalinti bendrai išgyventa patirtimi ir apmąstyti dabartinę miesto situaciją: ką galime nuveikti, kad miestas taptų gyvesnis ir konkurencingesnis, mažėtų migracija ir miesto nepaliktų jauni žmonės, nematantys čia ateities perspektyvų. Tad spektaklis pirmiausia skiriamas Šiaulių miesto ir regiono publikai, bet tuo pačiu jis aktualus daugeliui Lietuvos miestų ir miestelių gyventojams.
M.Walczako (g. 1979) pjesės yra išverstos į daugelį kalbų, jos plačiai statomos Europos ir JAV teatruose. Autoriaus kūrybai būdingas tragikomiškas, grubokas ir gana tiesmukas požiūris į žmonių santykius. Pjesėse jungiamos skirtingos teatro tradicijos, persipina siurrealistinio ir absurdo teatro elementai. Tad šis spektaklis turėtų intriguoti tiek savo tematika, tiek meninės raiškos būdais.

Grupės CRAZY CROW koncertas
2017-05-12 20:00 (Europe/Moscow) | „Juonė pastuogė”
Grupė „Crazy Crow“ gyvuoja nuo 1996 m. ir yra gerai žinoma Lietuvos muzikos padangėje. Country, rock, blues, rock‘n roll, pop stiliaus dainos šiltai sutinkamos ir jauno, ir seno. Grota daugybėje festivalių: „Visagino country“, „Country Joninės“, „Šerifo atostogos“, „Pūdas druskos“, švenčių, klubų, vakarėlių. Įrašytas albumas „Laikas patikėti“.
Nuo 1997 m. grupė aktyviai bendradarbiauja su dainų autoriumi ir atlikėju Virgiu Stakėnu. Kartu įrašyti albumai: „615“, „SV“, „Tavo zona“ ir dalyvauta daugelyje festivalių, koncertų Lietuvoje ir užsienyje: „Country piknik“, „Country Europa“(Lenkija) ir kt. Grupė groja ir su kitais atlikėjais A. Makejevu, K. Smoryginu, G. Paškevičiumi, bei dalyvauja įvairiuose muzikiniuose projektuose. Visi grupės nariai dirba pedagoginį darbą vaikų muzikos mokyklose, moko jaunuosius muzikantus vaikų country grupėje „Svirplys“.

ŠVENTINIS KONCERTAS SKIRTAS ŠIAULIŲ UNIVERSITETO LIAUDIŠKOS MUZIKOS ANSAMBLIO „SAULĖ“ KŪRYBINĖS VEIKLOS 45-mečiui
2017-05-13 16:00 (Europe/Moscow) | Šiaulių dramos teatras
Dalyvauja:
Šiaulių universiteto liaudiškos muzikos ansamblis SAULĖ
Vilniaus universiteto liaudiškos muzikos ansamblis JAUNIMĖLIS
Lietuvos edukologijos universiteto dainų ir šokių ansamblis ŠVIESA

Įėjimas laisvas.

"Jonio pastogės" vasaros kiemelio aidarymas
2017-05-19 19:00 (Europe/Moscow) | „Juonė pastuogė”
Programoje:
gros legendinė grupė VAIRAS, šoks Šiaulių šokių mokyklos EXTREME šokėjai, būgnus muš ekspresyvasis RITMAS KITAIP. Vakaro vedėjo dovanos aktyviausiems žaidimų dalyviams!
Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras…

Susitikimas – diskusija su rašytoja Danute Kalinauskaite
2017-05-25 17:30 (Europe/Moscow)
„Laiptų galerijoje“ gegužės 25 d. 17.30 – vakaras – susitikimas – diskusija su viena įdomiausių lietuvių prozininkių – 2016 m. Metų knygos „Skersvėjų namai“ autore Danute Kalinauskaite. Dalyvauja Valstybinio Šiaulių dramos teatro aktoriai Monika Šaltytė ir Juozas Bindokas.
Danutė Kalinauskaitė sako, kad kaip rašytoja ji sužydėjo sulaukusi Žemaitės amžiaus. Danutei Kalinauskaitei kalbos dalykai rūpi visą gyvenimą. „Jeigu esi rašantis žmogus, žodžiai tau yra medžiaga, iš kurios lipini tikrovę. Man ne taip svarbu kas, bet svarbu, kaip tai yra padaryta. Man labai svarbus stilius, nes, jei neturi stiliaus, nėra ko užsiimti rašymais.“
D.Kalinauskaitė – redaktorė, žurnalistė, Valstybinės lietuvių kalbos komisijos narė, dirba Žodyno pakomisėje. 2017-ųjų – Lietuvių kalbos kultūros metų kontekste Danutės Kalinauskaitės kūryba dar labiau suspindi. Tarsi grynuolis, saugantis lietuvių kalbos unikalumą ir originalumą, lietuvių kalbą kaip kultūros paveldą.
„Visi mano žodžiai, taip pat reti – iš namų. Aš nedažnai knisuosi Didžiajame lietuvių kalbos žodyne, – labai gražiai kalbėdavo abu mano tėvai. Tėtis, siuvėjas, buvo apsigimęs pasakotojas. Už knygų pasaulį turiu padėkoti savo bronchitams ir plaučių uždegimams.
„Kaip redaktorė išmokau labai daug dalykų, kurie padeda pačiai rašant. Labai nemėgstu kiaurų frazių, palaidų sakinių, žinau, kad reikia laiku padėti tašką.“
„Kūrybinis rašymas – tai vaizduotės lavinimas ir fantazijos išlaisvinimas, savęs pažinimas, psichoterapija, nuotykis. Pagaliau tavo, kaip skaitytojo, gebėjimų ugdymas (…) Tik nė už ką nesutiksiu, kad kūrybinio rašymo praktika gali bet ką padaryti rašytoju, didžiai nustembu, kai išgirstu tuo šventai įtikėjusius…“
Apie autorę: Danutė Kalinauskaitė gimė 1959 m. Kaune, Vilniaus universitete studijavo lietuvių kalbą ir literatūrą. 1987 m. pasirodė pirmoji jos knyga „Išėjusi šviesa“. Vėliau rašytoja kuriam laikui pasitraukė iš literatūrinio gyvenimo. Po beveik šešiolikos metų pertraukos, 2003-iaisiais pasirodė apsakymas „Namo“ . 2008 m. išleistas antras novelių rinkinys „Niekada nežinai“, 2015 m. – novelių rinkinys „Skersvėjų namai“.
D.Kalinauskaitė 1983 m. Vilniaus universitete baigė lituanistikos studijas. 1983–1994 m. dirbo žurnaliste („Moksleivio“ žurnalas), vėliau redaktore įvairiose leidyklose, daugiausia – „Baltose lankose“, nuo 2004 m. – Lietuvių literatūros ir tautosakos instituto Leidybos centre. Yra redagavusi ir rengusi spaudai įvairaus pobūdžio leidinius: užsienio ir lietuvių autorių grožinius kūrinius (proza ir poezija), filosofinius, literatūrologinius tekstus, tęstinį leidinį „Baltos lankos“ (Tekstai ir interpretacijos), vadovėlį studentams filologams „XX amžiaus literatūros teorijos“, serijos „Naujosios literatūros studijos“ knygas, mokslinį žurnalą „Colloquia“, palikimo knygas, monografijas, dienoraščius, atsiminimus , dailės albumus ir kt.

A p d o v a n o j i m a i :
1987 m. Antano Jonyno premija už knygą „Išėjusi šviesa“.
2006 m. Antano Vaičiulaičio premija už novelę „Namo“, išspausdintą „Metų“ žurnale.
2009 m. Lietuvos rašytojų sąjungos premija už knygą „Niekada nežinai“.
2009 m. Lietuvių literatūros ir tautosakos instituto premija. Knyga „Niekada nežinai“ išrinkta 2008 m. kūrybiškiausia knyga.
2015 m. knyga „Skersvėjų namai‟ įtraukta į kūrybiškiausių metų knygų dvyliktuką; 2016 m. nominuota Metų knygos rinkimuose prozos kategorijoje.

"Polifonijos" kamerinės koncertų salės sezono uždarymo vakaras
2017-05-25 18:30 (Europe/Moscow) | „Polifonijos” salė
Tai „Polifonijos” kamerinės koncertų salės sezono uždarymo vakaras.
Koncertuoja Šiaulių valstybinis kamerinis choras „Polifonija“.
Diriguoja Egidijus Kaveckas.
Programa:
Charles Villiers Stanford – Coelos ascendit hodie;
Johann Sebastian Bach – Der geist hilft unsrer schwachheit auf;
Johann Sebastian Bach – Komm, Jesu, komm;
Eriks Esenvalds – O salutaris hostia;
Vaclovas Augustinas – Great art thou, o Lord;
Ėriks Ešenvalds – Long Road;
E. L. Weber – I Don’t Know How To Love Him (iš Jėzus Kristus super žvaigždė);
Billy Joel/arr. by Bob Chilcott – And so it goes;
John Lennon/arr. by Vitalij Neugasimov – Imagine;
Eriks Esenvalds – In my little picture frame;
Vaclovas Augustinas – Du dob dob;
Vaclovas Augustinas – Tėvyne mūsų.
Bilietus galite įsigyti „Polifonijos” salės kasoje (Aušros al. 15) ir visose ticketmarket kasose
https://www.ticketmarket.lt/lt/e/renginys/koncertas-polifonijos-koncertu-sales-sezono-uzdarymas-bilietai
Bilietų rezervacija telefonu: (8-41) 521160
Bilietų kaina: 5 € ir 3 € (nuolaida taikoma moksleiviams, studentams, senjorams ir žmonėms su negalia pateikus pažymėjimą).

Koncertas „Ispanijos spalvos“
2017-06-04 16:00 (Europe/Moscow) | Chaimo Frenkelio viloje
Chaimo Frenkelio viloje vyks koncertas „Ispanijos spalvos“, kuriame susijungs poezija, muzika ir šokis. Scenoje pasirodys: Zita Martinavičiūtė (sopranas), Algimantas Pauliukevičius (gitara), Liucija Puidokaitė (šokis), Virgilija Kirnaitė (kastanjetės), Irena Žilinskienė (renginio vedėja).
Kaina – 8 Eur. Bilietai platinami www.bilietai.lt ir Chaimo Frenkelio vilos kasoje.

Stanislovo Abromavičiaus knygos „Tremties vaikai“ pristatymas
2017-06-09 14:00 (Europe/Moscow) | Chaimo Frenkelio viloje
Chaimo Frenkelio viloje vyks Gedulo ir vilties dienai skirtas renginys –Stanislovo Abromavičiaus knygos „Tremties vaikai“ pristatymas.
Dalyvaus knygos autorius, tremtiniai – knygos herojai, veiks kilnojama paroda apie tremties vaikus.
Įėjimas nemokamas.

SUNNY KONCERTAS „MUZIKA ISPANIŠKU RITMU“
2017-06-13 18:00 (Europe/Moscow) | Šiaulių dailės galerija
Birželio 13 d. 18 val. maloniai kviečiame į kanklių ansamblio SUNNY koncertą MUZIKA ISPANIŠKU RITMU Šiaulių dailė galerijoje (Vilniaus g. 245).
Birželio mėnesį SUNNY planuoja savo koncertinę kelionę į Ispaniją ir nori pasidalinti savo muzikinėmis nuotaikomis su Šiauliečiais. Renginys nemokamas.
Jaunasis kanklių ansamblis SUNNY įkurtas 2012 metais, vadovaujant įžymiai Šiaulių miesto kanklininkei Kristinai Kuprytei. 2013 metais SUNNY tapo laureatais tarptautiniame konkurse Lietuvoje. SUNNY ansamblyje groja penkios žavios merginos: Emilija Bučinskaitė, Augustina Perminaitė, Greta Jakutytė, Erika Danilovaitė, Donata Žukauskaitė. Šiame ansamblyje grojama nuo klasikos iki roko, taip pat merginos kuria ir savo muziką. Koncertuose, konkursuose ansamblis sėkmingai dalyvauja nuo 2013 metų – Lietuvoje, Latvijoje, Estijoje, Olandijoje, Belgijoje, Rusijoje ir Liuksemburge. Artimiausias koncertas laukia Ispanijoje, Callela mieste.
Kanklės yra seniausias ir archajiškiausias Lietuvos instrumentas. Kanklių muzika tarsi meditacija, manoma, kad ši muzika apsaugo nuo nelaimingų atsitikimų. Šis instrumentas yra naudojamas orkestre, įvairiuose ansambliuose ir grojant solo.

Kupolinių šventė
2017-06-23 18:00 (Europe/Moscow) | Žaliūkių vėjo malūnas
Žaliūkių malūnininko sodyboje (Architektų g. 73, Šiauliai) vyks Kupolinių šventė. Prisimenant senąsias tautos tradicijas, visi kviečiami kupoliauti, pinti vainikus, iš surinktų žolynų spėti ateitį, vaišintis apeigine duona ir gira, uždegti naują šventinę ugnį, dainuoti, šokti prie šventinio laužo ir drauge ieškoti stebuklingojo paparčio žiedo.
Įėjimas – 0,50 Eur. Jonams, Janinoms, Jonėms ir vaikams iki 7 m. šventė nemokama.

Joninių vakaras su smagiomis ansamblio NERIJA dainomis
2017-06-23 20:00 (Europe/Moscow) | „Juonė pastuogė”
Vakaro vedėjo Joninių žaidimai ir prizai aktyviausiems vakaro svečiams, vainikai ir šventinis laužas. Jonams ir Janinoms įėjimas NEMOKAMAS!
Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras… Užsisakant daugiau negu 10 vietų į mokamą muzikinį vakarėlį iš anksto bilieto kaina ženkliai mažėja. Teirautis administracijos.
Ansamblis “Nerija” neperseniausiai atšventęs kūrybinės veiklos 40-metį tęsia savo pirmtakų muzikines tradicijas, kurios per visą ansamblio gyvavimo laiką nuolat šildė paprasto lietuviško klausytojo širdį. "Nerija" į savo kūrybą sėkmingai įpina lietuvių liaudies muzikos lobyno perlus, sujungdama juos su nuotaikingomis šiuolaikinėmis spalvomis, šokių ritmais, pateikdama visa tai santūria, bet solidžia scenine išraiška. Vakarėlyje išgirsite senas geras grupės atliekamas dainas, populiarius šlagerius ir naujausias dainas.

Jaunystės muzika. CREEDENCE TRIBUTE projektą groja Aleksandras Bekinas ir grupė
2017-06-30 20:30 (Europe/Moscow) | „Juonė pastuogė”
CREEDENCE TRIBUTE – tai muzikinis projektas, kurį sudaro gyvai grojantys profesionalūs muzikantai iš įvairių grupių. Muzikantai nusprendė sugroti savo mylimą vaikystės muziką.
Aleksandr Belkin – balsas, akustinė ir elektrinė gitaros, lūpinė armonikėlė.
Olegas Sochinas – akustinė ir elektrinė gitaros.
Sergejus Sopelevas-Vysocki – bosinė gitara
Jevgenij Zubkevič – mušamieji
Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras… Užsisakant daugiau negu 10 vietų į mokamą muzikinį vakarėlį iš anksto bilieto kaina ženkliai mažėja.

Tarptautinis folkloro konkursas-festivalis „Saulės žiedas“
2017-07-01 08:00 - 2017-07-06 17:00 (Europe/Moscow)
Kas du metus Šiaulius ir Šiaulių kraštą sudrebina tarptautinis folkloro konkursas-festivalis „Saulės žiedas“. Šis, vienas iš nedaugelio tokio pobūdžio renginių Rytų Europoje, pirmą kartą įvykęs 2005-aisiais, šiemet, liepos 1–6 dienomis, Saulės mieste šurmuliuos jau septintą kartą.
Renginys yra įtrauktas į IOV – Tarptautinės liaudies meno organizacijos (prie UNESCO) ir tarptautinių šokių festivalių federacijos (FIDAF) – renginių sąrašą ir yra vienas didžiausių regiono kultūrinių įvykių.
Tarptautinio folkloro konkurso-festivalio „Saulės žiedas“ tikslas – skatinti Lietuvos ir kitų šalių susidomėjimą Lietuvos tradicine kultūra, plėtoti ir skatinti kultūrinį, tarpinstitucinį bendradarbiavimą, pažinimą, sklaidą, ugdyti kokybiškesnį, profesionalesnį, diskursyvų požiūrį vertinant etninę kultūrą, jos sklaidą, sudaryti sąlygas jauniems atlikėjams susipažinti ir perimti Lietuvos folkloro tradicijas, skatinti jaunimo domėjimąsi liaudies kultūra, Šiaurės Lietuvos turizmą, verslumą.

PROGRAMA
Liepos 1 d. (šeštadienis), Šiauliai
18.30 IŠKILMINGA VII TARPTAUTINIO FOLKLORO KONKURSO-FESTIVALIO „SAULĖS ŽIEDAS“ DALYVIŲ EISENA Vilniaus g. pėsčiųjų bulvaru nuo Šiaulių viešbučio iki Didžiosios scenos prie Kaštonų alėjos (Vilniaus g. bulvare).
19.00 VII TARPTAUTINIO FOLKLORO KONKURSO-FESTIVALIO „SAULĖS ŽIEDAS“ ATIDARYMAS IR KONCERTAS DIDŽIOJOJE SCENOJE prie Kaštonų alėjos (Vilniaus g. bulvare). Koncertinėje programoje dalyvauja ansambliai iš Brazilijos („Centro de tradicoes gauchas Giuseppe Garibaldi“), Suomijos („Siepakat“), Indijos („IMFA performing troupe“), Latvijos („Skalbe“), Ukrainos („Cherkaschanka“), Rusijos („Venzelya“), Lenkijos („Ina“), Meksikos („Compañia corazones que danzan“), Portugalijos („Grupo etnográfico de Areosa“), JAV („Riptide dance band“), Slovakijos („Toplan“), Turkijos („Golden Bridge“), Lietuvos („Saulė“, „Salduvė“).
Liepos 2 d. (sekmadienis), Šiauliai
12.00–13.00 Suomijos, Slovakijos, Turkijos ansamblių KONCERTAS „SAULĖS TERASOJE“ (PC „Saulės miestas“, III a., Tilžės g. 109).
14.00 KONCERTAS „DIEVUI IR ŽMOGUI“ ŠIAULIŲ ŠV. APAŠTALŲ PETRO IR PAULIAUS KATEDROJE. Dalyvauja ansambliai „Verėja“ (Vilnius), „Salduvė“ (Šiauliai), „Centro de tradicoes gauchas Giuseppe Garibaldi“ (Brazilija), „Žalpiai“ (Pakražantis), „Ina“ (Lenkija), „Rėda“ (Šiauliai), „Grupo etnográfico de Areosa“ (Portugalija), „Compañia corazones que danzan“ (Meksika), „Sunny Girls“ (Šiauliai), Kristina Kuprytė (kanklės), Arvydas Jankus (birbynė). 18.30–19.00 MASINIS „SAULĖS ŽIEDO“ ŠOKIS prie Didžiosios festivalio scenos. 19.00 FESTIVALIO KONCERTAS DIDŽIOJOJE SCENOJE prie Kaštonų alėjos (Vilniaus g. bulvare). Dalyvauja ansambliai iš Indijos, Latvijos, Meksikos, Brazilijos, Rusijos ir Lietuvos („Sedula“, „Saulė“, „Jonis“, „Kitava“).
Liepos 3 d. (pirmadienis), Šiauliai
10.00–15.00 TARPTAUTINIS FOLKLORO KONKURSAS ŠIAULIŲ KULTŪROS CENTRE (Aušros al. 31).
10.00–12.00 Stilizuoto folkloro šokėjų grupės
13.00–14.20 Instrumentinės muzikos grupės
14.20–15.00 Solo instrumentalistai
15.00–17.00 Ukrainos, Latvijos, JAV, Turkijos ir Lietuvos ansamblių KONCERTAI IR ŠOKIŲ MOKYMAI prie Šiaulių dailės galerijos (Vilniaus g. 245).
17.00–18.00 Rusijos, Indijos, Brazilijos ansamblių KONCERTAS „SAULĖS TERASOJE“ (PC „Saulės miestas“, III a., Tilžės g. 109).
18.30–19.00 MASINIS „SAULĖS ŽIEDO“ ŠOKIS prie Didžiosios festivalio scenos.
19.00 FESTIVALIO KONCERTAS DIDŽIOJOJE SCENOJE prie Kaštonų alėjos (Vilniaus g. bulvare). Dalyvauja ansambliai iš Slovakijos, Portugalijos, Meksikos, Lenkijos, Suomijos ir Lietuvos („Šatrija“, „Aidija“, „Mėguva“, „Salduvė“).
Liepos 4 d. (antradienis), Šiauliai
10.00–15.00 TARPTAUTINIS FOLKLORO KONKURSAS ŠIAULIŲ KULTŪROS CENTRE (Aušros al. 31).
10.00–12.15 Tradicinio folkloro šokėjų grupės
13.15–14.15 Tradicinio dainavimo grupės
14.15–15.00 Solo vokalistai
15.00–17.00 Rusijos, Slovakijos, Indijos, Meksikos ir Lietuvos ansamblių KONCERTAI IR ŠOKIŲ MOKYMAI prie Šiaulių dailės galerijos (Vilniaus g. 245).
17.00–18.00 Lenkijos, Portugalijos ir Lietuvos ansamblių KONCERTAI „SAULĖS TERASOJE“ (PC „Saulės miestas“, III a., Tilžės g. 109).
18.30–19.00 MASINIS „SAULĖS ŽIEDO“ ŠOKIS prie Didžiosios festivalio scenos.
19.00 FESTIVALIO KONCERTAS DIDŽIOJOJE SCENOJE prie Kaštonų alėjos (Vilniaus g. bulvare). Dalyvauja ansambliai iš Ukrainos, JAV, Brazilijos, Latvijos, Turkijos ir Lietuvos („Siaudela“, „Viešia“, „Verėja“, „Radvija“).
Liepos 5 d. (trečiadienis), Šiauliai
17.00–18.00 Meksikos, JAV ir Lietuvos ansamblių KONCERTAI „SAULĖS TERASOJE“ (PC „Saulės miestas“, III a., Tilžės g. 109).
18.00–19.50 KONCERTAI-ŠOKIŲ MOKYMAI Vilniaus gatvės bulvare. Dalyvauja užsienio šalių ir Lietuvos ansambliai.
20.00–22.00 FESTIVALIO KONCERTAS DIDŽIOJOJE SCENOJE prie Kaštonų alėjos (Vilniaus g. bulvare). Dalyvauja ansambliai iš Slovakijos, Portugalijos, Ukrainos, Rusijos ir Lietuvos („Verpeta“, „Raskila“, „Nova“, „Sutaras“).
22.00–1.00 „SAULĖS ŽIEDO“ KULTŪROS IR MENO NAKTIS: MUZIKA, ŠOKIAI, DAINOS, DAILĖ, KINAS, ŠACHMATAI IR KITOS PRAMOGOS Vilniaus g. bulvare.
Liepos 6 d. (ketvirtadienis), Šiauliai
UŽSIENIO ŠALIŲ ANSAMBLIŲ KONCERTAI ŠIAULIŲ RAJONE:
12.00 Kuršėnuose – Suomija, Brazilija
15.30 Meškuičiuose – Suomija
15.30 Gruzdžiuose – Brazilija
UŽSIENIO ŠALIŲ ANSAMBLIŲ KONCERTAI RADVILIŠKIO RAJONE:
14.00 Šeduvoje – JAV, Meksika
TAUTODAILĖS IR AMATŲ MUGĖ Šiauliai, Vilniaus g. bulvaras.
11.00 ŠV. MIŠIOS. Šv. apaštalų Petro ir Pauliaus katedroje (Aušros takas 3).
12.00-14.30 PRISIKĖLIMO AIKŠTĖJE – IŠKILMINGA LIETUVOS RESPUBLIKOS VĖLIAVOS PAKĖLIMO CEREMONIJA. ŠVENTINIS TEATRALIZUOTAS KONCERTAS „SAVO ŠALIES VAIKAI“.
Dalyvauja folkloro ansambliai: „Ramytė“ (Šilutė), „Raskila“ (Panevėžys), „Verpeta“ (Kaišiadorys), „Nova“ (Šakių raj.), „Gondinga“ (Plungė). J. Marcinkevičiaus poemos „Mindaugas“ ištraukas skaito Valstybinio Šiaulių dramos teatro aktoriai: Anicetas Gendvilas (Mindaugas), Inga Jarkova (Morta), Aidas Matutis (Metraštininkas). Režisierius Paulius Ignatavičius.
13.00–14.00 Ukrainos, Latvijos ansamblių KONCERTAI „SAULĖS TERASOJE“ (PC „Saulės miestas“, III a., Tilžės g. 109).
17.30 ŠVENTINIS KONCERTAS „MŪSŲ LIETUVA“, skirtas Valstybės (Lietuvos karaliaus Mindaugo karūnavimo) dienai paminėti. DIDŽIOJOJE SCENOJE prie Kaštonų alėjos (Vilniaus g. bulvare). Dalyvauja: Rasa Serra, Eugenijus Andrulis, Diana Martinaitienė, Egidijus Ališauskas (birbynė), Kristina Kuprytė (kanklės), Gediminas Brūzga (saksofonas), Šiaulių kamerinis orkestras, Šiaulių pučiamųjų orkestras, ŠMKC „Laiptų galerija“ folkloro ansamblis „Salduvė“, Šiaulių universiteto liaudiškos muzikos ansamblis „Saulė“, Šiaulių universiteto folkloro ansamblis „Vaiguva“. Dirigentai: majoras Egidijus Ališauskas, Sigitas Vaičiulionis, Gediminas Brūzga.
18.30 MASINIS „SAULĖS ŽIEDO“ ŠOKIS prie Didžiosios festivalio scenos.
18.45 TAUTINIO KOSTIUMO PRISTATYMAS „NUO TRADICIJOS IKI MODERNO“. Archeologinių, tautinių kostiumų ir modernaus etno rūbo kolekcijų demonstravimas Didžiojoje scenoje prie Kaštonų alėjos (Vilniaus g. bulvare).
19.15 MASINIS „SAULĖS ŽIEDO“ ŠOKIS prie Didžiosios festivalio scenos.
19.30 BAIGIAMASIS VII TARPTAUTINIO FOLKLORO KONKURSO-FESTIVALIO „SAULĖS ŽIEDAS“ KONCERTAS „LIETUVA, TĖVYNE MŪSŲ!“ IR GRAND PRIX TEIKIMAS DIDŽIOJOJE SCENOJE prie Kaštonų alėjos (Vilniaus g. bulvare). Dalyvauja ansambliai iš Brazilijos, Suomijos, Portugalijos, Indijos, Latvijos, Meksikos, Lenkijos, Rusijos, Slovakijos, Turkijos, Ukrainos, JAV ir Lietuvos.
20.40 PASIDAINAVIMAI SU ZITA KELMICKAITE IR LIETUVOS FOLKLORO ANSAMBLIAIS.
21.00 VISUOTINIS „TAUTIŠKOS GIESMĖS“ GIEDOJIMAS.
21.05 VII TARPTAUTINIO FOLKLORO KONKURSO-FESTIVALIO „SAULĖS ŽIEDAS“ UŽDARYMO KONCERTO TĘSINYS IR APDOVANOJIMŲ CEREMONIJA.
Šventinis fejerverkas.
KITI ŠVENTINIAI RENGINIAI IR ĮVYKIAI
Liepos 2–4 d.
Nuo 18.00 DIDŽIŲJŲ ŠACHMATŲ KOMANDINIAI TURNYRAI prie Didždvario gimnazijos.
Registracija nuo 17.30. (Organizatorius – Šiaulių sporto mokykla „Dubysa“).
18.00 EKSKURSIJA „SENI NAUJI ŠIAULIAI“ nuo Šiaulių turizmo informacijos centro.
Liepos 5 d.
18.00 EKSKURSIJA „SENI NAUJI ŠIAULIAI“ nuo Šiaulių turizmo informacijos centro.
Liepos 6 d.
12.00 EKSKURSIJA „ŠIAULIAI. KELIAS Į VALSTYBINGUMĄ“ nuo Šiaulių turizmo informacijos centro.
18.00 EKSKURSIJA „SENI NAUJI ŠIAULIAI“ nuo Šiaulių turizmo informacijos centro.
Liepos 1–6 d.
LAUKO KAVINĖS, TURIZMO PRISTATYMAI, PARODOS, AKCIJOS, ŽAIDIMAI, AMATŲ DEMONSTRAVIMAS Vilniaus g. bulvare.

Nemokamas populiarios muzikos vakaras. Groja "Jonio" muzikantas EDMUNDAS GRUBLIAUSKIS
2017-07-06 19:30 (Europe/Moscow) | „Juonė pastuogė”
Vakarėlyje populiarius lietuviškus ir pasaulio muzikos šlagerius gros ansamblio “Jonis” muzikantas Edmundas.
Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras…

Chaimo Frenkelio vilos vasaros festivalio atidarymas
2017-07-06 19:30 (Europe/Moscow) | Chaimo Frenkelio viloje
Chaimo Frenkelio vilos parke (Vilniaus g. 74, Šiauliai) vyks XIV tarptautinio Chaimo Frenkelio vilos vasaros festivalio atidarymas, skirtas Valstybės (Lietuvos karaliaus Mindaugo karūnavimo) dienai paminėti. Šventiniame koncerte skambės pasaulinį populiarumą pelniusi Carlo Orffo oratorija „Carmina Burana“. Atlieka: Šiaulių valstybinis kamerinis choras „Polifonija“ (meno vadovas Egidijus Kaveckas), Lietuvos kariuomenės orkestras (kapelmeisteris mjr. Egidijus Ališauskas), solistai: Irena Zelenkauskaitė (sopranas), Vytautas Juozapaitis (baritonas), Vaidas Bartušas (kontratenoras). Dirigentas kpt. Dainius Pavilionis. Dalyvaus festivalio globėjas, LR Seimo Pirmininkas Viktoras Pranckietis ir festivalio meno vadovas Robertas Šervenikas. 21.00 val. „Tautiškos giesmės“ giedojimas. Įėjimas nemokamas.

Mūsų mylima jaunystės muzika. Groja grupė SUN CITY BEAT
2017-07-15 20:00 (Europe/Moscow) | „Juonė pastuogė”
Kolektyvas gyvuoja nuo 2006 metų rudens. Visi grupės nariai savo muzikinę karjerą pradėjo dar mokykliniuose vokaliniuose-instrumentiniuose ansambliuose. Šiuo metu turintys didelę muzikinę patirtį muzikantai linksmina ir kaitina širdis uždegančia seno gero roko muzika. Grupė nuolat eksperimentuoja, dalyvauja įvairiuose projektuose, konkursuose ir renginiuose – 2010 m. LRT organizuotas konkursas „Daina Lietuvai“, 2010 m. renginys „Šiaulių dienos 2010“, 2011 m. Šiaulių apskrities muzikiniai apdovanojimai „ŠAMA 2011“, LATGA Lietuvos radijo organizuotas konkursas "VILNIAUS BOKŠTAI 2011" (laureatai), 2011m. FH-DCE "Super rally“ renginyje pristatytas naujas projektas „Sun City Beat Tribute To Led Zeppelin“, 2011 m. LRT organizuotas „Patriotinės dainos konkursas“, 2011 m. Kauno miesto pilies vėtrungės atidarymo ceremonija, 2012 m. renginys „Kauno miesto diena“, 2010 ir 2015 m. Big Byto festivalyje Druskininkuose ir t.t.
Pasirodymu metu atliekame autorinius ir Creedence Clearwater Revival, ZZ Top, Bachman Turner Overdrive, Bad Company, Little Richard, Chuck Berrry, Tina Turner, Chris Rea, John Mayall, Leo Sayer, Shakin Stevens, Smokie, Grandfunk Railroad Band, Lenny Kravitz, Gary Moore, Nazareth, Bryan Adams, Deep Purple, Led Zeppelin kūrinius.
Grupės įkūrėjai – Kęstutis Gascevičius, Sigitas Orūnas, Vilijus Vaišvila, Vidmantas Mikalauskas, Egidijus Štaras. Su grupe koncertavo žymūs muzikantai ir atlikėjai Gintas Gascevičius ir Vytautas Domeika. Dabar grupėje groja ir dainuoja – Elena Šerienė, Sigitas Orūnas, Vidmantas Mikalauskas, Egidijus Štaras, Vladas Klimas, Romualdas Šiaudkulis.

Koncertas „Nepažinta Ispanija“
2017-07-21 18:00 (Europe/Moscow) | Chaimo Frenkelio viloje
Chaimo Frenkelio vilos parke (Vilniaus g. 74, Šiauliai) vyks XIV tarptautinio Chaimo Frenkelio vilos vasaros festivalio renginys – senosios muzikos ansamblio „Jacaras“ (Lenkija) koncertas „Nepažinta Ispanija“.
Bilieto kaina – 8 Eur, su nuolaida – 7 Eur. Bilietus galima įsigyti „Ticket Market“ ir Chaimo Frenkelio vilos kasose.

Muzikos ir šokio vakaras „Tango iš Buenos Airių“
2017-07-27 18:00 (Europe/Moscow) | Chaimo Frenkelio viloje
2017 m. liepos 27 d. 18 val. Chaimo Frenkelio vilos parke (Vilniaus g. 74, Šiauliai) vyks XIV tarptautinio Chaimo Frenkelio vilos vasaros festivalio renginys – aistringas muzikos ir šokio vakaras „Tango iš Buenos Airių“ – grupės „Ariel Ramirez tango quintet“ ir šokėjų pasirodymas.
Bilieto kaina – 8 Eur, su nuolaida – 7 Eur. Bilietus galima įsigyti „Ticket Market“ ir Chaimo Frenkelio vilos kasose.

Nemokama popietė vaikams
2017-07-30 14:00 (Europe/Helsinki) | „Juonė pastuogė”
Visą vasarą kiekvieną sekmadienį muzikinio klubo „Juonė Pastuogė” vasaros kiemelyje vyks nemokamos popietės visai šeimai – vaikučiams, jų tėveliams ir seneliams. Susitiksime su mylimais vaikų „Mažieji princai” personažais – peliuku Mikiu, Pepe ilgakojine, Liza, Angry Bird, Kempiniuku Plačiakelniu, pelyte Mini, Pakaliku (Pimpačkiuku) ir kitais vaikų draugais. Daugiau apie juos www.maziejiprincai.lt Taip pat visų vaikų laukia vaikų žaidimų aikštelė, gardūs skanumynai iš specialaus valgiaraščio vaikams, o suaugusiems pasiūlysime gurmaniškų grilio patiekalų. Pas mus geriausia smagiausia vieta švęsti tavo gimtadienį ar kitas tavo draugų šventes!
Mums nebaisus nei lietus, nei šaltas oras, nes vasaros kiemelyje yra pavėsinės ir dengta šokių aikštelė , o esant vėsesniam orui įjungiami šildytuvai.

Nemokama popietė visai šeimai
2017-08-06 14:00, 2017-08-13 14:00 (Europe/Moscow) | „Juonė pastuogė”

Geros muzikos vakaras. Groja grupė PELENAI ir Č.GABALIS
2017-08-11 20:00 (Europe/Moscow) | „Juonė pastuogė”
Po ketverių metų pertraukos grupė Pelenai savo gerbėjams pristato jau devintąjį albumą „Zona 51“. Pasak Pelenų, albumas „Zona 51“ – tai muzika, kuri sklinda iš širdies gelmių, tai žodžiai, kuriuose nėra melo, natos skambančios mūsų širdžių ritmu. Albumas skirtas mūsų gerbėjams mėgstantiems melodingą roką, lyriškas balades ir su niekuo nesumaišomą Česlovo Gabalio balsą.
Naujoje Pelenų programoje „Zona 51“ išgirsite ne tik naujas, bet ir kitas klausytojų pamiltas dainas („Laiškai“ , „Tylos aidas“, „Draugams“, „Sudie“, „Lopšinė“ ir daugelį kitų). Tegul koncertas virsta vieta, kurioje susirenka bendraminčiai, publika mėgstanti gerą muziką, nes gera muzika pasaulį daro geresnį.
Česlovas Gabalis-vokalas
Gintas Banys-bosinė gitara, muzikos ir tekstų autorius
Audrius Piragis-gitara
Saulius Didžiulis-klavišiniai
Vaidas Taurinskas-mušamieji
Žaneta Taurinskienė-pritariamasis vokalas
Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o
esant vėsesniam orui įjungiami šildytuvai. Mums nebaisus nei lietus, nei šaltas oras…

RONDO koncertas
2017-08-18 20:00 (Europe/Moscow) | „Juonė pastuogė”
Groja legendinė grupė RONDO Grupė „Rondo“ koncertuoja tik gyvai, nenaudodama jokių fonogramų. Dėka to „Rondo“ visada gali priderinti savo koncerto eiga pagal žiūrovų nuotaika, gali realiam laike keisti dainos struktūrą. Būtent tai „Rondo“ naudoja savo koncertuose ir kiekvienas iš jų virsta spalvingu ir nuotaikingu renginių, dažnai nepanašiu į praėjusį. Šiuo metu grupėje groja:
Remigijus Venslova – klavišiniai,
Sergejus Persijanovas – gitara,
Robertas Mankus – mušamieji,
Aleksandras Ivanauskas – boso gitara.
Per daug metų grupė „Rondo“ sukaupė didžiulį repertuarą lietuvių, anglų ir rusų kalbomis. Tai dainos iš autorinio „Rondo“ repertuaro, liaudies dainos, žinomiausios pasaulio dainos nuo Sinatros iki ZZ Top. Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras…
Užsisakant daugiau negu 10 vietų į mokamą muzikinį vakarėlį iš anksto bilieto kaina ženkliai mažėja.

Nemokamas populiarios muzikos vakaras. Groja muzikantas VALERIJUS
2017-08-31 19:30 (Europe/Moscow) | „Juonė pastuogė”
Vakarėlyje populiarius lietuviškus ir pasaulio muzikos šlagerius gros atlikėjas VALERIJUS. Vakarėlis vyks muzikinio klubo – smuklės „Juonė pastuogė“ vasaros koncertų kiemelyje, kur šokių aikštelė po stogu, o esant vėsesniam orui įjungiami šildytuvai. Mums nebaisus nei lietus, nei šaltas oras…
